Kota Guatemala

Kota Guatemala adolah ibu kota jo kota tagadang nagara Guatemala nan talatak di bagian tangah-selatan nagara tu, di lambah pagunuangan Valle de la Ermita. Pado tahun 2021, panduduaknyo bajumlah 3.014.000 jiwa. Iko marupokan pusek pamarentahan, budaya, agama, jo ekonomi sarato pusek budaya untuak wilayah Amerika Tangah jo sakitarnyo. Kota Guatemala dulunyo marupokan kota asli suku Maya Kaminaljuyu nan didirian sakitar 3.500 tahun nan lampau. Paradaban suku tu kamudian runtuah sakitar tahun 300 M dek sabab nan indak dikatahui. Kamudian panjajah Spanyol datang jo mandirian kota tu pado tahun 1775, di bawah parintah Rajo Charles III dari Spanyol. Kota tu diagiah namo Nueva Guatemala (Guatemala Baru). Pado tahun 1821, Guatemala marabuik kamerdekaan dari Spanyol nan kamudian sabanta manjadi bagian dari Kakaisaran Meksiko jo kamudian manjadi bagian federasi Pasatuan Provinsi Amerika Tangah. Kota tu manjadi ibu kota nagara pado tahun 1847 katiko nagara tu mandeklarasian kamerdekaan. Rujuakan Bibliografi Baily, John (1850). Central America; Describing Each of the States of Guatemala, Honduras, Salvador, Nicaragua, and Costa Rica. London: Trelawney Saunders. http://www.wdl.org/en/item/7306/view/1/72/. Diakses pado 19 Oktober 2024.